laion/Wikipedia-Exotic huggingface dataset:
ელიზბარ მაისურაძე

ელიზბარ ლუკას ძე მაისურაძე (დ. 15 სექტემბერი, 1920, სოფელი სასირეთი, რუსეთის იმპერია — გ. 19 თებერვალი, 1998, თბილისი, საქართველო) — ქართველი მწერალი. II მსოფლიო ომის (1939–45) მონაწილე. 1949 წელს დაამთავრა თსუ-ის ფილოლოგიის ფაკულტეტი. პირველი მოთხრობა „ორი მეგობარი“ 1948-1949 წლებში გამოაქვეყნა, პირველი წიგნი „მოთხრობები“ – 1951 წელს. ავტორია მოთხრობებისა და ნარკვევების კრებულებისა: „გარდატნელი მაყრები“ (1955), „ქართლის საღამოები“ (1957), „სევასტოპოლის დღეები“ (1963), „ჭადრებად ქცეული ვაჟკაცები“ (1971), „ქარბორბალა“ (1975), „ქერჩი, 1943“ (1976), „მოთხრობები“ (2010) და სხვ. რომანებისა: „დაკარგული ოცნებები“ (1972), „ოთხი წელი ჭექა-ქუხილში“ (1977). მაისურაძის ნაწარმოებები თარგმნილია რუსულ, სომხურ, ოსურ, ჩეხურ ენებზე. მიღებული აქვს სახელმწიფო ჯილდოები. ქართული საბჭოთა ენციკლოპედია, ტ. 6, თბ., 1983. — გვ. 367.
ეკვადორი 2016 წლის ზაფხულის ოლიმპიურ თამაშებზე

ეკვადორმა ზაფხულის ოლიმპიურ თამაშებზე მეთოთხმეტედ იასპარეზა 2016 წელს, ბრაზილიის ქალაქ რიო-დე-ჟანეიროში. ამ თამაშებზე მათ ვერცერთი მედალი ვერ მოიპოვეს. სპორტული ბმულები ↑ „Estefanía García será la abanderada de Ecuador en los Juegos de Río 2016“ [Estefanía García will be Ecuador's flag bearer at the 2016 Rio Olympics] (ესპანური). Ecuador: El Comercio. 4 August 2016. ციტირების თარიღი: 5 August 2016.
ეკვადორი 2020 წლის ზაფხულის ოლიმპიურ თამაშებზე

ეკვადორმა ზაფხულის ოლიმპიურ თამაშებზე მეთხუთმეტედ იასპარეზა 2021 წელს, იაპონიის დედაქალაქ ტოკიოში. ამ თამაშებზე მათ ორი ოქროსა და ერთი ვერცხლის მედალი მოიპოვეს. სპორტული ბმულები ↑ Alexandra Escobar. OlyMADMen. ციტირების თარიღი: 26 December 2023 ↑ The flagbearers for the Tokyo 2020 Opening Ceremony. IOC. ციტირების თარიღი: 26 December 2023 ↑ Flagbearers for Ecuador. OlyMADMen. ციტირების თარიღი: 26 December 2023
ვლადიმერ მაისურაძე (სპორტსმენი)

ვლადიმერ მაისურაძე (დ. 14 აპრილი, 1923, თბილისი — გ. 9 მაისი, 1994, იქვე) — ქართველი სპორტსმენი (ბერძნულ-რომაული ჭიდაობა), მწვრთნელი. სსრკ დამსახურებული მწვრთნელი (1971). სსრკ წლის საუკეთესო მწვრთნელი (1987). მისი აღზრდილები არიან რ. აბრამიშვილი, ი. ბერიაშვილი, ა. მაისურაძე, შ. მორჩილაძე, მ. სალაძე. ბერიშვილი ე., ქართული სპორტის ოქროს წიგნი, თბ., 2013. ენციკლოპედია „საქართველო“
ზაქარია მაისურაძე (კერამიკოსი)

ზაქარია პეტრეს ძე მაისურაძე [დ. 10 (23) მარტი, 1912, თბილისი — გ. 26 იანვარი, 1971, იქვე] — ქართველი მხატვარ-კერამიკოსი. საქართველოს დამსახურებული მხატვარი (1967). 1938 წელს დაამთავრა თბილისის სახელმწიფო სამხატვრო აკადემია, 1939-1959 წლებში იქვე ეწეოდა პედაგოგიურ მოღვაწეობას. 1944-1971 წლებში მუშაობდა საქართველოს მეცნიერებათა აკადემიის ქართული ხელოვნების ისტორიის ინსტიტუტში (1956 წლიდან — მცირე და გამოყენებით ხელოვნებათა განყოფილების გამგე). ნამუშევრები: სერია „ირმები“ (1952-1960; შ. ამირანაშვილის სახელობის ხელოვნების მუზეუმი, დ. შევარდნაძის სახელობის ეროვნული გალერეა, კერძო საკუთრება); კომპოზიციები ქართული ხალხური ზღაპრების თემებზე (მცირე, მრგვალი პლასტიკა, 1952-1955; შ. ამირანაშვილის სახელობის ხელოვნების მუზეუმი, კერძო საკუთრება), დეკორატიული პანო „მოსავლის აღება“ (1953; შ. ამირანაშვილის სახელობის ხელოვნების მუზეუმი), კერამიკულ ფილებზე შესრულებული დეკორატიული კომპოზიცია „ბერიკაობა“ (1957-1959, დ. შევარდნაძის სახელობის ეროვნული გალერეა) და სხვ. ავტორია ნაშრომებისა ძველი ქართული კერამიკის შესახებ („ქართული მხატვრული კერამიკა. XI–XIII საუკუნეები.“ 1953). ქართული საბჭოთა ენციკლოპედია, ტ. 6, თბ., 1983. — გვ. 367-368.
თენგიზ მაისურაძე

თენგიზ გიორგის ძე მაისურაძე (დ. 3 აგვისტო, 1930, თბილისი — გ. 15 ივლისი, 2003, იქვე) — ქართველი მსახიობი. საქართველოს სახალხო არტისტი (1979). 1950 წელს დაამთავრა მარჯანიშვილის თეატრთან არსებული დრამატული სტუდია. 1954-1967 წლებში მუშაობდა მარჯანიშვილის, 1967-1975 წლებში — რუსთავის თეატრებში, 1975 წლიდან კვლავ მარჯანიშვილის თეატრის მსახიობია. 1970-1976 წლებში პედაგოგიურ მოღვაწეობას ეწეოდა თბილისის საცირკო-საესტრადო სასწავლებელში. მაისურაძის შესრულებული როლებიდან აღსანიშნავია ხევისბერი (ა. ყაზბეგის „მოძღვარი“), ჯარისკაცი, ბრიგადირი, ვახტანგ ხანი (პ. კაკაბაძის „ყვარყვარე თუთაბერი“, „კოლმეურნის ქორწინება“, „კახაბერის ხმალი“), ხირიმიანცი, გრენგოლმი (შ. დადიანის „ნაპერწლიდან“, „გუშინდელნი“), შოშია (ნ. დუმბაძის „საბრალდებო დასკვნა“), ქოხსალამურა (ლ. გოთუას „გმირთა ვარამი“), რანგო (ე. როსტანის „სირანო დე ბერჟერაკი“), ჯამბაკური (მ. ელიოზიშვილის „ბერიკონი“) და სხვ. გამორჩეული იყო მერძევე ტივიეს როლი ვ. აბაშიძის სახელობის მუსიკალური კომედიის თეატრის მიუზიკლში „მევიოლინე სახურავზე“ (შ. ალეიხემის მიხედვით. რეჟ. გ. ლორთქიფანიძე); მონაწილეობდა სატელევიზიო დადგმებსა და რადიოსპექტაკლებში. გადაღებულია ფილმებში: „უდიპლომო სასიძო (ზურაბი, რეჟისორი ლ. ხოტივარი, 1961), „დათა თუთაშხია“ (მახო, რეჟისორები: გ. ლორთქიფანიძე, გ. გაბესკირია, 1978); „თეთრი ბაირაღები“ (გამცემლიძე, რეჟ. გ. ლორთქიფანიძე, 1990). მიღებული აქვს ღირსების ორდენი (1996). ენციკლოპედია „საქართველო“
ლევან მაისურაძე

ლევან შალვას ძე მაისურაძე (დ. 10 იანვარი, 1966, თბილისი) — ქართველი პოლიციის გენერალ-მაიორი (2003). საქართველოს შსს დამსახურებული მუშაკი (2003). 1990 წელს დაამთავრა ყაზანის სახელმწ. უნივერსიტეტის იურიდიული ფაკულტეტი, გაიარა ევროკავშირის საერთაშორისო სამართლის პროგრამა (1994, გერმანია), ტრანსნაციონალური საგამოძიებო სემინარი (2001; ვაშინგტონი, აშშ). 1991-1995 წლებში მუშაობდა საქართველოს გენერალურ პროკურატურაში, 1995-2000 წლებში იყო საქართველოს შსს შიდა ქართლის სამხარეო შს მთავარი სამმართველოს უფროსის მოადგილე კრიმინალური პოლიციის ხაზით, 2001-2002 წლებში — ინტერპოლის ეროვნული ბიუროს უფროსი, 2002-2004 წლებში — თბილისის შს მთავარი სამმართველოს უფროსი. დაჯილდოებულია ვახტანგ გორგასლის III (2001) და II (2004) ხარისხის ორდენებით. ლ. დოლიძე, ენციკლოპედია „საქართველო“
ნინო მაისურაძე (ისტორიკოსი)

ნინო (ნანული) მიხეილის ასული მაისურაძე (დ. 19 თებერვალი, 1937, თბილისი) — ქართველი ისტორიკოსი, ეთნომუსიკოლოგი. ისტორიის მეცნიერებათა დოქტორი (1983), პროფესორი (1983). 1961 წელს დაამთავრა თსუ-ის ისტორიის ფაკულტეტი. 1962-1964 წლებში გაიარა მუსიკისმცოდნეობის სპეციალური კურსი თბილისის ვ. სარაჯიშვილის სახელობის სახელმწიფო კონსერვატორიაში. 1961 წლიდან მუშაობს საქართველოს მეცნიერებათა აკადემიის ივ. ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ეთნოგრაფიულ განყოფილებაში. კითხულობდა ლექციების სპეციალურ კურსს ეთნომუსიკოლოგიაში თსუ-სა და სულხან-საბა ორბელიანის სახელობის თბილისის პედაგოგიურ ინსტიტუტში. 1991-1995 წლებში თბილისის უნინვერსიტეტ „გეორგიაში“, იყო ისტორიისა და ეთნოლოგიის კათედრის გამგე. მაისურაძის სამეცნიერო მოღვაწეობას უკავშირდება ეთნოლოგიის დარგში მუსიკალური ეთნოლოგიის (ეთნომუსიკოლოგიის), როგორც სამეცნიერო დისციპლინის (საფუძველი ჩაეყარა აკადადემიკოს გ. ჩიტაიას თაოსნობით) ჩამოყალიბება. მაისურაძის ნაშრომები მიეძღვნა ქართულ ტრადიციული მუსიკის, როგორც ყოფის ორგანული ნაწილის, ისტორიულ-ეთნოლოგიური ასპექტით შესწავლას, კულტურულ-ყოფითი და ეთნიკური ფუნქციების გამოვლენას, ქართული და ჩრდილოკავკასიური მუსიკალური ენების ურთიერთმიმართებას და მათი ერთობის პრობლემას. ეთნომუსიკოლოგიაში შემოიტანა ტერმინი „მუსიკალური ფუძე-ენა“ („საერთო ქართველური მუსიკალური ფუძე-ენა“) და შეისწავლა მისი ჩამოყალიბების ქრონოლოგიური ჩარჩოები და მუსიკალურ დიალექტებად დიფერენციაციის პროცესი. მაისურაძე არის მონოგრაფიების, მრავალი სტატიისა და მუსიკალური კომპოზიციების ავტორი. ქართული ხალხური მუსიკა და მისი ისტორიულ-ეთნოგრაფიული ასპექტები, თბ., 1990; ქართული ხალხური მუსიკა და ქართველი ხალხის ეთნოგენეზი, კრ.: ქართველი ხალხის ეთნოგენეზი, თბ., 2002; ქართული ჰიმნოგრაფია და ეროვნული ცნობიერება, „ანალები“, 2008, [ტ.] 3; ქართული ტრადიციული მუსიკა და ეროვნული ცნობიერება, თბ., 2015; ეთნომუსიკოლოგია, მუსიკალური ეთნოლოგია, გამოც. მე-2, თბ., 2018. გოცირიძე გ., ქართული ხალხური მუსიკის ეთნოლოგიური კვლევის სათავეებთან (ნინო მაისურაძის სამეცნიერო მოღვაწეობის 50 წლისთავთან დაკავშირებით), „ანალები“ 2012, [ტ.], №8. ენციკლოპედია „საქართველო“
ნინო მაისურაძე (პათოფიზიოლოგი)

ნინო ზაქარიას ასული მაისურაძე (დ. 7 მარტი, 1927, თბილისი — გ. 17 ივნისი, 2018, იქვე) — ქართველი პათოფიზიოლოგი, რეპროდუქტოლოგი, რეპროდუქტოლოგიის დარგის ერთ-ერთი ფუძემდებელი საქართველოში. მედიცინის მეცნიერებათა დოქტორი (1978), პროფესორი (1989), სამედიცინო ბიოლოგიისა (1997) და სამედიცინო-სოციალური მეცნიერებათა აკადემიების ნამდვილი წევრი (1998). 1949 წელს დაამთავრა თსსი. 1958-1963 წლებში იყო ქალის ფიზიოლოგიისა და პათოლოგიის სამეცნიერო-კვლევითი ინსტიტუტის პათოფიზიოლოგიის ლაბორატორიის უფროსი მეცნიერი თანამშრომელი, შემდგომ — ამავე ლაბორატორიის ხელმძღვანელი; 2005-2014 წლებში — ი. ჟორდანიას სახელობის ადამიანის რეპროდუქციის სამეცნიერო-კვლევითი ინსტიტუტის საორგანიზაციო–მეთოდური განყ-ბის გამგე; 1989-1995 წლებში — თსსი-ის პათოფიზიოლოგიის კათედრის, 1993-1998 წლებში კი – სამედიცინო აკადემიის რეპროდუქტოლოგიის კათედრის პროფესორი, 2001-2007 წლებში რეპროდუქტოლოგთა ასოციაციის ვიცე-პრეზიდენტი. მაისურაძეს ეკუთვნის სამეცნ. ნაშრომები, რ-ებიც ეხება ფიზიოლოგიის, პათოფიზიოლოგიის, ენდოკრინოლოგიის, რეპროდუქტოლოგიის აქტ. საკითხებს, სამედ. ტერმინთა მართლწერას. მაისურაძე იყო მრავალი სამეცნიერო საზოგადოების წევრი. მიღებული ჰქონდა სახელმწიფო ჯილდოები, მათ შორის ღირსების ორდენი (1998). ენციკლოპედია „საქართველო“
ნოდარ მაისურაძე (მეტალურგი)

ნოდარ სერგოს ძე მაისურაძე (დ. 31 ივლისი, 1934, თბილისი) — ქართველი მეტალურგი. საქართველოს სახელმწიფო პრემიის ლაურეატი (1998), საქართველოს დამსახურებული ინჟინერი (1999). 1958 წელს დაამთავრა სპი-ის მეტალურგიული ფაკულტეტი შავი ლითონების მეტალურგიის სპეციალობით. რუსთავის მეტალურგიული კომბინატის აგლოსაბრძმედე საამქროში მუშაობდა სხვადასხვა თანამდებობაზე, 1971-1992 წლებში იყო ამიერკავკასიის „ცენტრბრძმედრემონტის“ სპეციალიზებული სამმართველოს უფროსი, 1993 წლიდან — რუსთავის მეტალურგიული კომბინატის ტრესტ „მეტალურგის“ მმართველი, რუსთავის მეტალურგიული კომბინატის გენერალური დირექტორის მოადგილე. სხვადასხვა წლებში მივლინებული იყო ინდოეთში, იუგოსლავიაში, ალჟირში ადგილობრივი მეტალურგიული საწამოებისათვის ტექნიკური დახმარების გასაწევად. 1996-1997 წლებში შესრულებული სამუშაოსთვის „426 მმ–იანი დიამეტრის უნაკერო მილების გლინვის ტექნოლოგიის შემუშავება და წარმოებაში დანერგვა“ გადაეცა საქართველოს სახელმწიფო პრემია. მიღებული აქვს სახელმწიფო ჯილდოები. ენციკლოპედია „საქართველო“
ნოდარ მაისურაძე (გენერალ-მაიორი)

ნოდარ შალვას ძე მაისურაძე (დ. 9 აგვისტო, 1924, ხაშური — გ. 31 დეკემბერი, 1997, თბილისი) — ქართველი გენერალ-მაიორი (1972), სახელმწიფო უშიშროების საპატიო თანამშრომელი (1977), II მსოფლიო ომის (1939-1945) მონაწილე. 1945 წლიდან მუშაობდა საქართველოს სსრ სახელმწიფო უშიშროების ორგანოებში. 1969-1971 წლებში იყო აფხაზეთის ასსრ სახელმწიფო უშიშროების კომიტეტის თავმჯდომარე, 1970-1990 წლებში — საქართველოს სსრ სახელმწიფო უშიშროების კომიტეტის თავმჯდომარის მოადგილე. დაჯილდოებულია ვახტანგ გორგასლის III ხარისხის ორდენით (1994). ლ. დოლიძე, ენციკლოპედია „საქართველო“
სერგო კანკავა

სერგო კანკავა (დ. აგვისტო, 1913, თბილისი, რუსეთის იმპერია — გ. ოქტომბერი, 1942, ნალჩიკი, სსსრ) — ქართველი მათემატიკოსი და საჭადრაკო კომპოზიტორი, 1930-იან წლებში თბილისის პირველობის მონაწილე. დაიღუპა მეორე მსოფლიო ომში სერგო კანკავა ამოხსნა: 1. მd8 თუ 1. ... ლ:d8 2. ლf4# თუ 1. ... კ:d6 2. ლb2# თუ 1. ... ე:h2 2. ეd5# თუ 1. ... მe7 2. ლ:f6# თუ 1. ... ლf3 2. ეe6# გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 49.
მერაბ გოგბერაშვილი

მერაბ გოგბერაშვილი (დ. 5 იანვარი, 1959, თბილისი, საქართველოს სსრ — გ. 30 ივნისი, 1995, თბილისი, საქართველო) — ქართველი ფიზიკოსი და საჭადრაკო კომპოზიტორი (ეტიუდისტი), ეროვნული ოსტატი საჭადრაკო კომპოზიციაში. 1980 წელს დაამთავრს თბილისის სახელმწიფო უნივერსიტეტის ფიზიკის ფაკულტეტი, 1983-1986 წლებში იყო ლომონოსოვის სახელობის მოსკოვის სახელმწიფო უნივერსიტეტის ფიზიკის ფაკულტეტის ასპირანტი. 1988 წელს დაიცვა საკანდიდატო დისერტაცია თეორიული და მათემატიკური ფიზიკის სპეციალობით. 1989 წლიდან დღემდე არის თსუ-ის ანდრონიკაშვილის ფიზიკის ინსტიტუტის ელემენტარულ ნაწილაკთა ფიზიკის განყოფილების უფროსი მკვლევარი, ხოლო 2006 წლიდან დღემდე - ივანე ჯავახიშვილის სახელობის თბილისის სახელმწიფო უნივერსიტეტის ზუსტ და საბუნებისმეტყველო მეცნიერებათა ფაკულტეტის პროფესორი. მისი სამეცნიერო ინტერესების სფეროა გრავიტაცია, კოსმოლოგია, მათემატიკური ფიზიკა. მიღებული და შესრულებული აქვს სამეცნიერო გრანტები. რეფერირებად საერთაშორისო ჟურნალებში გამოქვეყნებული აქვს 70-მდე სტატია. საშუალო ციტირების ინდექსი 1 სტატიაზე - 22 (სულ საშუალოდ 1540). მისი პირველი ეტიუდი 1973 წელს გამოქვეყნდა. არის მრავალი კონკურსის მონაწილე. მერაბ გოგბერაშვილი საბჭოთა კავშირის გუნდური პირველობა, I ადგილი, 1975 ამოხსნა: 1. მf7+ მფh7 2. e8მ! e1მ+! 3. მფb3 a1მ+! 4. მფa2 მf3 5. მფ:a1 a2 6. მფ:a2 მ8e7 7. მფf6# Gogberashvili Merab, Georgian Chess Composition, issue 5, Tb., 1998. გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 39. გიორგაძე თ., ქართული ჭადრაკის მატიანე, ნაწ. II, თბ., 1997. — გვ. 324. ↑ „მეცნიერი, რომელსაც ყველაზე მეტი სტატია აქვს გამოქვეყნებული მაღალრეიტინგულ იმპაქტ-ფაქტორიან ჟურნალებში“, ინტერვიუ მერაბ გოგბერაშვილთან; მოამზადა მაია ტორაძემ, „თბილისის უნივერსიტეტი“. თბ., 2015, N6. გვ.7.
გიორგი ყაჭეიშვილი

გიორგი ყაჭეიშვილი (დ. 10 თებერვალი, 1977, თბილისი, საქართველოს სსრ) — ქართველი მოჭადრაკე და მწვრთნელი, დიდოსტატი (1997). საქართველოს ორგზის ჩემპიონი (1997 და 2006) და ვიცე-ჩემპიონი (2000). საქართველოს ნაკრების შემადგენლობაში მან მონაწილეობა მიიღო სამ საჭადრაკო ოლიმპიადაში (2000 (4½ ქულა 10-დან), 2004 (4 ქულა 8-დან), 2006 (5 ქულა 10-დან)) და ევროპის ხუთ გუნდურ ჩემპიონატში (1992, 1997, 1999, 2001 (2 ქულა 7-დან) და 2003 წლებში (საქართველოს ნაკრებმა მესამე ადგილი დაიკავა, ხოლო გიორგი ყაჭეიშვილმა 8-დან 6½ ქულით ინდივიდუალური ოქროს მედალი მოიპოვა მეოთხე დაფაზე). ფიდე-ს ეგიდით გამართული 2004 წლის მსოფლიო ჩემპიონატის მონაწილე (პირველ წრეში დამარცხდა ვასილიოს კოტრონისთან ანგარიშით 1½:2½). 1990-იანი წლების დასაწყისში წვრთნიდა ნინო ხურციძეს, ხოლო 2009-2010 წლებში - აშშ-ის 2010 წლის ჩემპიონს ირინა კრუშს. გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 62.
ლაშა ჯანჯღავა

ლაშა ჯანჯღავა (დ. 5 მაისი, 1970, თბილისი, საქართველოს სსრ) — ქართველი მოჭადრაკე და მწვრთნელი, ოსტატი (1986), საერთაშორისო ოსტატი (1989) და დიდოსტატი (1990). საქართველოს ორგზის ჩემპიონი (1994 და 1996), საქართველოს შემადგენლობაში მსოფლიო ოლიმპიადების მონაწილე (1992, 1994, 1996, 1998). სტუდენტ მოჭადრაკეთა შორის მსოფლიო ჩემპიონი (1992). გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 66.
მაია ლომინეიშვილი

მაია ლომინეიშვილი (დ. 11 ნოემბერი, 1977, თბილისი, საქართველოს სსრ) — ქართველი მოჭადრაკე. ფიდეს ოსტატი (1990), 1996 წელს გახდა საერთაშორისო დიდოსტატი ქალთა შორის, ხოლო 2003 წელს კი საერთაშორისო ოსტატი ვაჟთა შორის. საქართველოს ხუთგზის ჩემპიონი (1996, 1998, 2002, 2009, 2011). 2008 წლის საჭადრაკო ოლიმპიადის ჩემპიონი. გიორგაძე თ., ქართული ჭადრაკის მატიანე, ნაწ. I, თბ., 1995. — გვ. 52.
მიაზმები

მიაზმები (< ბერძ. μίασμα — ბინძური, მავნე ანაორთქლები) — მოძველებული ცნება, რომელიც აღნიშნავდა გარემოდან (ჰაერი, ნიადაგი, წყალი) ორგანიზმში მოხვედრილ და სხვადასხვა დაავადების გამომწვევ „სენიან საწყისებს“. ცნობილი იყო ჯერ კიდევ ძველ მსოფლიოში; მხატვრულადაა აღწერილი ლუკრეციუსის პოემაში „საგანთა ბუნება“. მიაზმების შესახებ წარმოდგენა საფუძვლად დაედო დაავადებათა წარმოშობის ე.წ. მიაზმისტურ კონცეფციას, რომელიც ფართოდ გავრცელდა შუა საუკუნეების ევროპაში. XIX საუკუნეში მიკროორგანიზმთა აღმოჩენამ მიაზების თეორია საბოლოოდ უარყო. ↑ Сорокина Т. С. Миазмы // Большая российская энциклопедия. т. 20. — М., 2012. — стр. 214.
ღდულეთი

ღდულეთი, გდულეთი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის წინაგრის თემში. მდებარეობს ტირიფონის ვაკეზე, ტირიფონის არხის მარჯვენა მხარეს. ზღვის დონიდან 800 მ, ახალგორიდან 78 კმ, კასპიდან (უახლოესი რკინიგზის სადგური) 40 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. გდულეთის ღვთისმშობლის ეკლესია ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 184. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 111. ↑ ქართული საბჭოთა ენციკლოპედია, ტ. 3, თბ., 1978. — გვ. 29.
ზემო ცხილონი

ზემო ცხილონი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) ხეობაში. ზღვის დონიდან 920 მ, ახალგორიდან 57 კმ. 54 მცხ. (1989). 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 352. ქართული საბჭოთა ენციკლოპედია, ტ. 4, თბ., 1979. — გვ. 512. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 75. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 45.
ქვემო ცხილონი

ზემო ცხილონი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) ხეობაში. ზღვის დონიდან 920 მ, ახალგორიდან 57 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 10, თბ., 1986. — გვ. 517. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 180. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 108.
ბოულინგი

ბოულინგი (ინგლ. to bowl — გაგორება) — სპორტული ბურთით თამაში, რომელიც კეგლიდან წარმოიშვა. მისი არსი მდგომარეობს სწორ ზედაპირზე ბურთის ისე გაგორებით, რომ რაც შეიძლება მეტი კეგლი წაიქცეს ათიდან, რომლებიც პირამიდას ქმნიან. ათკეგლიან ბოულინგში მძიმე ბურთებს ხის გაპრიალებული ბილიკის, ანუ კეგელბანის ერთი ბოლოდან აგორებენ მეორე ბოლოში, სამკუთხედად დალაგებული 10 კეგლის მიმართულებით. ყოველ მოთამაშეს ორი ბურთი აქვს, რომლითაც, რაც შეიძლება, მეტი კეგლი უნდა წააქციოს. პირველივე ბურთით ათივე ბურთის წაქცევას სტრაიკი ჰქვია. ბოულინგი ჩრდილოეთ ამერიკაში წარმოიშვა ჰოლანდიელი კოლონისტების მიერ ჩატანილი ცხრაკეგლიანი თამაშისაგან. ბოულინგი — სტატია ენციკლოპედია ბრიტანიკიდან (ინგლისური)
ცხილონი

ცხილონი — საქართველოს ახალგორის მუნიციპალიტეტში მდებარე სოფლების ზემო ცხილონისა და ქვემო ცხილონის ძველი სახელწოდება. ქართული საბჭოთა ენციკლოპედია, ტ. 11, თბ., 1987. — გვ. 253.
ზემო წოლდა

ზემო წოლდა — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) მარჯვენა მხარეს. ზღვის დონიდან 1280 მ, ახალგორიდან 70 კმ, კასპიდან (უახლოესი რკინიგზის სადგური) 36 კმ. 11 მცხ. (1989). 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 353. ქართული საბჭოთა ენციკლოპედია, ტ. 4, თბ., 1979. — გვ. 512. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 75. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 46.
წოლდა

წოლდა — საქართველოს ახალგორის მუნიციპალიტეტში მდებარე სოფლების ზემო წოლდისა და ქვემო წოლდის ძველი სახელწოდება. ქართული საბჭოთა ენციკლოპედია, ტ. 11, თბ., 1987. — გვ. 343.
ქვემო წოლდა

ქვემო წოლდა — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) მარჯვენა მხარეს. ზღვის დონიდან 1280 მ, ახალგორიდან 70 კმ, კასპიდან (უახლოესი რკინიგზის სადგური) 36 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 10, თბ., 1986. — გვ. 517. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 180. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 108.
წუბენი

წუბენი — საქართველოს ახალგორის მუნიციპალიტეტში მდებარე სოფლების ზემო წუბენისა და ქვემო წუბენის ძველი სახელწოდება. ქართული საბჭოთა ენციკლოპედია, ტ. 11, თბ., 1987. — გვ. 347.
ზემო წუბენი

ზემო წუბენი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) შუა დინების ხეობაში. ზღვის დონიდან 1040 მ, ახალგორიდან 70 კმ, კასპიდან (უახლოესი რკინიგზის სადგური) 31 კმ. 97 მცხ. (1989). 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 3, თბ., 2014. — გვ. 353. ქართული საბჭოთა ენციკლოპედია, ტ. 4, თბ., 1979. — გვ. 512. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 75. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 46.
ქვემო წუბენი

ქვემო წუბენი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) შუა დინების ხეობაში. ზღვის დონიდან 1040 მ, ახალგორიდან 70 კმ, კასპიდან (უახლოესი რკინიგზის სადგური) 31 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 10, თბ., 1986. — გვ. 517. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 75. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 46.
შუა წუბენი

შუა წუბენი — სოფელი საქართველოში, სამხრეთ ოსეთის დროებითი ადმინისტრაციულ-ტერიტორიული ერთეულის ახალგორის მუნიციპალიტეტის ზახორის თემში. მდებარეობს მდინარე ლეხურის (მტკვრის მარცხენა შენაკადი) შუა დინების ხეობაში. ზღვის დონიდან 970 მ, ახალგორიდან 70 კმ, კასპიდან (უახლოესი რკინიგზის სადგური) 31 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ქართული საბჭოთა ენციკლოპედია, ტ. 11, თბ., 1987. — გვ. 53. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 196. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 118.
ტანვარჯიში

ტანვარჯიში — სპორტის სახეობაა, რომელიც მოითხოვს ვარჯიშების შესრულებას, ფიზიკურ სიძლიერეს, მოქნილობას და კოორდინაციას. ის წარმოიშვა იმ ძველი ბერძნების ვარჯიშებიდან, რომლებიც ითვალისწინებდა ცხენზე შემოჯდომას და შემდეგ ცხენიდან გადმოხტომას, ასევე საცირკო წარმოდგენებიდან. ვიკისაწყობში არის გვერდი თემაზე: ტანვარჯიში International Federation of Gymnastics (FIG) official website International Federation of Aesthetic Group Gymnastics official website
ევრო 2024 ჯგუფი F

უეფა-ს 2024 წლის ევროპის საფეხბურთო ჩემპიონატის F ჯგუფის შეხვედრები 18-დან 26 ივნისის ჩათვლით გაიმართა. ჯგუფში შედიოდნენ თურქეთი, ტურნირის დებიუტანტი საქართველო, პორტუგალია და ჩეხეთი. ↑ UEFA Euro 2024 match schedule. Union of European Football Associations (2 December 2023). ციტირების თარიღი: 2 December 2023